Masseslagsmål på kirkegård i Moskva – tre døde
ARTIKKELEN ER OVER TRE ÅR GAMMEL Minst 200 mennesker skal ha deltatt i slagsmålet som ifølge nyhetsbyrået Interfax startet som et oppgjør mellom to ulike grupper som tilbyr gravferdstjenester på Moskvas største kirkegård Khovanskoye. Den russiske avisen Russia Today melder langt høyere tall – opptil 400 involverte og tre døde. Disse tallene er ikke bekreftet. Den samme avisen skriver at minst 29 personer skal ha blitt fraktet til sykehus. Fire skal være kritisk skadet.De to som ble drept skal ha blitt påkjørt av en bil med personer som forsøkte å flykte fra stedet. Siste fra Russland: Putin kaller hjem sin Norges-Ambassadør Nå er mer enn 50 mennesker arrestert, inkludert de som satt i bilen. Det melder Interfax. To av de tre døde skal ha vært tilknyttet konflikten mellom de to tilbyderne av gravferdstjenester, opplyser talsperson Sorya Khotina for politiet ifølge BBC.Et vitne forteller til nyhetskanalen LifeNews at hun hadde besøkt datterens grav med ektemannen sin da to menn hoppet inn bakdøren på bilen deres. – Umiddelbart kom rundt 15 personer med ballter og pinner løpende, og de begynte å slå mot bilen, sier kvinnen ifølge Russia Today. Fikk du med deg denne? Per har sin egen kirkegård Hun forteller at angriperne skal ha ropt «de drepte to av våre» mens de forsøkte å dra de fremmede mennene ut av bilen deres. Kvinnens ektemann skal ha blitt såret og ligger nå på sykehuset, skriver avisen. I forsøk på å roe ned opptøyene skal politiet ha avfyrt flere skudd. Kirkegården Khovanskoye ligger i Leninsky-distriktet i Moskva.
Minst to personer ble drept i et masseslagsmål mellom ansatte på Moskvas største kirkegård lørdag.